4ο ΓΕΛ ΠΕΤΡΟΥΠΟΛΗΣ

**ΠΡΑΚΤΙΚΟ ΕΠΙΤΡΟΠΗΣ**

Στην Πετρούπολη σήμερα 22-3-2018, ημέρα Πέμπτη και ώρα 13:00 συνεδρίασε η επιτροπή αξιολόγησης των προσφορών για την προγραμματισμένη εκπαιδευτική εκδρομή στα Χανιά, η οποία ορίσθηκε από τον Διευθυντή του σχολείου Αγαλιανό Ιωάννη (Πράξη 25/20-3-18) και στην οποία προσκλήθηκαν να συμμετάσχουν εκπρόσωπος του Συλλόγου Γονέων και Κηδεμόνων και της Μαθητικής Κοινότητας.

Η Επιτροπή παρέλαβε 7 προσφορές. Αφού αρίθμησε αυτές, κατέγραψε τα δεδομένα που προέκυψαν από το άνοιγμά τους και στη συνέχεια προχώρησε στην αξιολόγηση αυτών.

Απορρίφθηκαν τα γραφεία:

1. Globetrotter Travel
2. Ktenas Travel
3. Smile Akadimos
4. Our Travel
5. At Holidays
6. Vlassopoulos Travel

Με γνώμονα το συμφέρον των παιδιών και τις υπηρεσίες που προσφέρονται, η επιτροπή αποφάσισε **ομόφωνα** να πραγματοποιηθεί η εκδρομή στα Χανιά τη χρονική περίοδο από 18 - 23/04/2018 με το γραφείο Manessis Travel το οποίο κατέθεσε την πιο συμφέρουσα σε σχέση με τις παρεχόμενες υπηρεσίες προσφορά (165€ ανά άτομο, συμπεριλαμβανομένου του φόρου διαμονής, του εισιτηρίου για το ενυδρείο, προσφοράς γεύματος αξίας 10€ στον Ομαλό, 3 τετράκλινων καμπινών ασφαλείας για τους μαθητές, 10 δωρεάν εισιτήρια και προσφορά 3 τριημέρων στο εσωτερικό για τη λαχειοφόρο αγορά του σχολείου).

Το γραφείο που εδρεύει στην Αθήνα (Φιλελλήνων 4) 105 57, τηλ.: 210 3290100, τηρεί και αποδέχεται όλους τους όρους της πρόσκλησης ενδιαφέροντος της εκδρομής και προσφέρει διαμονή στο ξενοδοχείο Galini Sea View 5\* στην Αγ. Μαρίνα Χανίων με ημιδιατροφή σε δίκλινα ή τρίκλινα δωμάτια. Επιπλέον μας προσφέρει αεροπορική μεταφορά, εάν χρειαστεί.

**Ο Διευθυντής**  **Ο Εκπρόσωπος του Μαθητικού Συμβουλίου**

 Αγαλιανός Ιωάννης Τσουκαλάς Νικόλαος

**Οι Συνοδοί Καθηγητές** **Εκπρόσωπος συλλόγου Γονέων & Κηδεμόνων**

1 Λιβιεράτου Μαρία Φαναράς Γεώργιος

2 Χρήστου Παρασκευή